Mireia

La Mireia és professora de Llatí. Té dos fills i pateix molt per ells, se'n cuida moltíssim, però arrossega una certa insatisfacció amb el seu marit. No té molta experiència en la docència, i està oberta a consells que li puguin donar els companys amb més trajectòria.

## Biografia

### Primera Temporada

**Els Peripatètics**

    La Mireia, juntament, amb la resta del professorat es presenta al Merlí en la seva arribada al Guimerà, mentre l'Eugeni li diu al Merlí que és una gran professora amb molt de talent.

**Plató**

    La Mireia pregunta per l'Eugeni al Merlí i li explica que aquest li ha demanat que escrigui un article pel seu bloc de literatura. El Merlí li respon sarcàsticament que això li donarà molt de prestigi, al que ella marxa enfadada. La Mireia forma part del jurat del certamen literari i com la resta dels professors, es queda sorpresa davant l'anunci del Merlí de que el poema l'ha escrit tota la classe dels Peripatètics

**Maquiavel**

     La Mireia, igual que la resta de l'equip docent, es queixa de que el Merlí tingui un despatx per ell sol. L'Eugeni li explica també el que va passar amb l'Albert i el Merlí. El Toni els hi diu als professors que s'organitzin també com ha fet el Merlí per ajudar als alumnes en les seves hores extres, al que ella diu que no li importaria però que acaba dedicant sempre més temps als alumnes que als seus fills. L'Eugeni al final la convenç i tots dos dediquen una hora pels alumnes. Malauradament cap alumne es presenta a les tutories de l'Eugeni i la Mireia i es queden els dos sols. L'Eugeni li torna a repetir que es molt bona professora i els dos comencen a parlar de la seva vida fora de l'Institut.

**Aristòtil**

     La Mireia, juntament amb la resta de professors, discuteix sobre si ha sigut el Merlí o no el que ha robat. Ella creu en la innocència del Merlí, però diu que si ha sigut ell el que ha robat l'examen no pot seguir donant classes.

**Sòcrates**

     El Toni li diu a la Mireia que s’ha passat del límit de fotocòpies, però ella no li fa cas i marxa.

**Schopenhauer**

     L’Eugeni li diu de fer una cervesa junts, però ella li diu que ha de fer moltes coses.

**Guy Debord**

     La Mireia, juntament amb la resta dels professors, li diu al Merlí que ha estat massa tou amb els alumnes pel tema del vídeo de la Mònica. L’Eugeni li dóna la raó en tot el que diu. Llavors el Merlí li pregunta que si ja s’ha embolicat amb l’Eugeni, comentari que la ofèn. La cangur dels seus nens la truca i li diu que no els podrà recollir de l’escola. Ella enfadada ho explica als seus companys en la sala de professors. L’Eugeni llavors li proposa que hi vagi el seu marit, i ella li contesta encara més enfadada que no s'involucri en temes que no li pertoquen. Al dia següent, quan li pregunta, li explica a la Laia que va poder solucionar el tema de la cangur. La Mireia li demana disculpes a l’Eugeni pel seu comentari i li explica el que li va dir el Merlí. Els dos professors neguen que pugui haver-hi res entre els dos, però acaben fent l’amor a casa l’Eugeni mentre la Mireia el pega amb exàmens per corregir.

**Els Escèptics**

     L'Eugeni intenta cridar l'atenció de la Mireia, però ella l'ignora. Finalment l'Eugeni s'acosta a la Mireia però ella l'avisa de que no pot seguir fent enfadar al Merlí, ja que farà pública la seva relació i no vol que ningú ho sàpiga. Quan l'Eugeni s'hi torna a apropar, ella li deixa clar que el que va passar entre ells va ser un error, i que no es repetirà, ja que ella està casada.

**Els Sofistes**

     La Mireia es queixa amb els demès professors de que els pares ara no respecten l'autoritat dels professors, però que no poden fer-hi res.

**Nietzsche**

     El Toni pregunta als professors si tenen algun telèfon d'algun alumne per contactar amb ells, però no hi ha sort. I quan el Toni decideix arribar-hi amb taxi, la Mireia avisa a tothom de que ja han tornat. Els professors s'estan organitzant les classes fins que arribi el professor substitut, quan l'Eugeni els hi diu que el Merlí ja no hi serà el curs vinent.

### Segona Temporada

**Els Presocràtics**

     Comença el nou curs al Guimerà. La Mireia arriba a l'Institut i l'Eugeni intenta apropar-s'hi, però ella no s'hi mostra gaire interessada, dient-li que no li agraden els bars de country.

**Thomas Hobbes**

     El Toni anuncia que ja estan penjats els horaris de les guàrdies, i els professors s'apunten les guàrdies ràpidament, contents amb les distribucions.

**Els Estoics**

     A la sala de professors, l'Eugeni torna a intentar demanar a la Mireia de fer algun pla els dos junts, però el resultat torna a ser el mateix de sempre. Al dia següent, l'Eugeni li diu decidit a la Mireia que n'està enamorat, però la Mireia es queda sense saber que dir i marxa.

**Montaigne**

     L'Eugeni i la Mireia també comenten el cas del Vilaseca, sense saber que ella està també a la sala de professors escoltant el què diuen. La Mireia li diu a l'Eugeni que li deu una disculpa pel seu comportament, i l'Eugeni li diu que ell es va declarar però que ella encara no li ha donat una resposta, i que no busqui ser amics amb ell. La Mireia li diu a la Glòria que no vol deixar al seu marit per com pot afectar als seus fills, però la Glòria li diu que s'ha de llançar.

**Judith Butler**

     La Quima comença el seu primer dia al Guimerà per substituir a l’Elisenda, i la seva arribada no deixa a ningú indiferent. Al Merlí li sembla fantàstica la seva arribada i la presenta als demès professors. Però a la Coralina, ara directora no li fa massa gràcia la seva presència. Els professors discuteixen sobre l’arribada de la Quima, la Mireia diu que li xoca veure-la vestida així. La Coralina recorda als professors que no es diu Quima, sinó Joaquim. L’Euegni defensa a la Quima, confrontant-se amb la Mireia. La Mireia es troba a la Quima al lavabo i es sent incòmode per la seva presència. La Quima entra enfadada en el despatx de la Coralina, ja que en l’horari de les guàrdies no ha escrit el seu nom, per tant diu que no les farà. La Coralina diu que ha posat el nom que surt al seu DNI. L’Eugeni li diu que no costa res canviar el nom, però la Coralina continua sense cedir i diu que un institut no és lloc per algú com ella i li diu que la seva estada al Guimerà serà breu, ja que l’Elisenda tornarà demà. Els alumnes van arribant pel partit i els professors tot seguit, però la Coralina en veure l’espectacle marxa.

**Freud**

     La Glòria i la Mireia arriben a la sala de professors discutint sobre la falta de recursos en l’educació pública. A classe de Llatí, la Mònica demana anar al lavabo, i acte seguit, el Joan demana sortir per acompanyar-la.

**Descartes**

     El claustre comença amb la Coralina explicant el que ha passat amb l’aranya. Els professors segueixen al claustre, bastant avorrits, i la Coralina explica que la Mireia té un projecte entre mans. La Mireia explica que és una xerrada sobre resolució de conflictes a l’aula, però que necessita a algú que l’ajudi. El Merlí proposa a l’Eugeni i aquest accepta. L’Eugeni i la Mireia han anat al magatzem a per llanternes ja que han saltat els ploms de l’Institut. La Mireia li explica que haurà d’anar de colònies amb els de 4rt d’ESO i que li anirà bé per desconnectar.

**El Taoisme**

     La Mireia li està explicant a la Glòria que ha discutit amb el seu marit, mentre l’Eugeni escolta d’amagat. El Merlí i l’Eugeni entren a la sala de professors parlant del conte i tant la Glòria com la Mireia els hi demanen que l’expliquin, però el Merlí deixa sol a l’Eugeni perquè l’expliqui ell. Arribada la nit, l’Eugeni és al seu bar country preferit ballant, quan per la porta entra la Mireia. L’Eugeni la veu i li surt un somriure. La Mireia li explica que fa temps la va convidar a venir i que finalment ha acceptat. L’Eugeni li pregunta si està bé, i la Mireia li regala una vaqueta, confirmant-li que ha deixat al seu marit. Els dos s’acaben fent un petó, i l’Eugeni s’emporta a la Mireia a la pista de ball, on acaben ballant junts.

**Boeci**

     L’Eugeni i la Mireia arriben compartint el seu amor amb tothom, i la Coralina ja té plans per carregar-se el seu dia: li diu a l’Eugeni que marxarà de colònies amb els de primer. L’Eugeni no en té ganes, però a la Coralina tant se li’n fa. La Mireia intenta parlar amb la Coralina pel tema de les colònies de l’Eugeni. La Coralina li diu que l’Eugeni també li ha demanat no anar-hi perquè no veu capaç de portar sola la xerrada que la Mireia i l’Eugeni tenien preparada. La Mireia, enfadada, li demana explicacions a l’Eugeni. L’Eugeni ho nega, però la Mireia no se’l creu, fins que el Merlí els hi diu que la Coralina està intentant crear crispació entre tothom. Al matí següent, quan els professors arriben a l’Institut, descobreixen que la Coralina ha mort, mentre la policia s’emporten el seu cadàver.

### Tercera Temporada

**Walter Benjamin**

     La Mireia, ara Cap d’Estudis, es presenta a la Silvana, i de seguida es posa gelosa. Quan va a veure a l’Eugeni per preguntar-li si li agrada la nova professora, els dos acaben fent l’amor al seu despatx.

**Adam Smith**

     La Mireia, com la resta dels companys, felicita a la Silvana per les seves idees, però la Silvana li diu que la Mireia ja té una edat i que és normal que no faci el que fa ella. La Mireia s’ofèn pel seu comentari, però la Silvana no és disculpa. Quan veu que la Silvana i el Merlí discuteixen sobre el TDH, la Mireia els hi diu que és real ja que el seu fill en pateix. Més tard, la Gina li porta uns papers per donar-li a l’Eugeni, però marxa corrents quan veu al Merlí. Quan aquest li pregunta, la Mireia li explica que vol deixar l’AMPA.

**Hannah Arendt**

     La Mireia es sorpén de que no hagin deixat entrar a la Oksana a classe amb el Nil i no es pot creure que la Glòria estigui d’acord amb els actes del Merlí ja que és una dóna. Defensa que ja bastantes complicacions tenen les mares com per encara tenir que passar per això.

**Thoreau**

     La Mireia es queixa de que la fotocopiadora de la sala de professors no funciona i es sorprèn quan el Merlí li diu que ha preparat un exàmen pels Peripatètics.

**Plotí**

     La Mireia surt de festa amb el Merlí, l’Eugeni, el Gabi i el Jaume al seu bar country preferit. Tots es posen a ballar fins que el Gabi es gira el turmell. Una cambrera els atén i el Merlí li clava els ulls des del primer moment. El Jaume els hi explica a tots un acudit d’advocats fins que tots decideixen tornar a la pista a seguir ballant.

**Zygmunt Bauman**

     L’Eugeni repassa amb la Mireia tot el que ha preparat l’Institut pel tribunal. Està molt nerviós, però la Mireia li diu que tot anirà bé. Arriba el tribunal i l’Eugeni els rep. L’Eugeni, la Mireia i l’Eugeni critiquen a la Silvana per haver-lo estat enganyant, i la Mireia li diu que faci cas al Merlí, que ell l’ajudarà a guanyar. El Merlí li proposa adornar el seu currículum per donar una imatge millor que la de la Silvana. Els dos li pregunten com va amb la Gina, i l’Eugeni li dona el mateix consell que li acaba de donar, que faci política amb ella.

**Hegel**

     La Glòria li ha donat gel a l’Iván pel cop, quan arriba la Mireia dient que està tot el terra inundat. La Glòria li explica que s’ha rebentat una canonada i que ara està tot ple de goteres.

**Sant Agustí**

     La Silvana li està comentant a la Mireia que no vol anar de colònies amb els alumnes, i que pensa que és contraproduent a aquestes alçades, i tenint els exàmens a tocar, sortir de colònies. Però el Merlí s’hi proposa ell mateix per anar a les colònies, ja que té molt bona relació amb els alumnes. La Silvana li diu que ella també té bona relació i li diu que potser s’hi apropa massa, que hauria de deixar distància entre alumne i professor, l’Eugeni arriba i com va dir el Merlí fa temps, li diu que ell prefereix la distància entre professor i professor. Quan marxa la Silvana, l’Eugeni diu que tenen la casa de colònies confirmada, però que ara falta saber quins professors hi aniran. La Mireia li diu que el Merlí s’hi ha presentat, i aquest demana que el Bruno pugui anar-hi també. La Quima es presenta a la sala de professors, explicant que serà la substituta de l’Elisenda un altre cop.